Smědźa wotewrjene wostać
Budyšin. Sakske knježerstwo je wobmjezowanja, haćić coronawirus, jasnišo sformulowało. Kaž ratarski minister Wolfram Günther (Zeleni) wčera zdźěli, smědźa zahrodnistwa a štomownje, w kotrychž swójske rostliny plahuja a z nimi wikuja, wotewrjene wostać. To płaći mjez druhim za Holešowske zahrodnistwo Matijasa Pěčki a za Wudworske Krollec zahrodnistwo.
Projektny dźeń wotprajeny
Budyšin. Wukaz sakskeho kultusoweho ministerstwa z 13. měrca zakazuje wšitke zwonkašulske zarjadowanja, wubědźowanja, olympiady, powołanske praktikumy, šulerske abo wučerske wuměny hač do kónca šulskeho lěta. Tak je tež projektny dźeń serbskich institucijow 14. julija k powołanskej orientaciji w Budyskim Němsko-Serbskim ludowym dźiwadle wotprajeny.
„Seniorski“ nakupowanski čas
pol_Latn szl_Latn szl_Latn szl_Latn slv_Latn